[{"text_idx": "#000001", "text": "C\u0302arma semajno kun niaj koreaj amikinoj"}, {"text_idx": "#000002", "text": "De antau\u0306 longe mi konis Song\u0302anta de Suda Koreio danke al Skajpo, per kiu mi konas aliajn esperantistojn de aliaj kontinentoj. Iam s\u0302i klarigis al mi s\u0302ian revon: viziti Barcelonon kune kun kvin instruistinoj de alternativaj lernejoj kaj samtempe s\u0302i demandis c\u0302u mi povus helpi s\u0302in. Mi tute ne dubis. Tiam mi ne sciis kiel komenci, helpe de Farri ni serc\u0302is log\u0302ejon kaj c\u0302efe danke al la bonega helpo de Rubeno kaj de Marta ni plenumis tiun c\u0302arman semajnon."}, {"text_idx": "#000003", "text": "Kompreneble, ili vizitis diversajn mirindaj\u0302ojn de la urbo. En Subirats ili estis surprizitaj de la bela pejzag\u0302o kaj la tre interesa enhavo de la Muzeo de Esperanto. Tie ni restis longa tempo pro la diversaj demandoj en tiu vigla konversacio. Ankau\u0306 ni ne forgesis la bongustajn persikojn de la regiono."}, {"text_idx": "#000004", "text": "En el Centre Artesa\u0300 Tradicionarius, kie ni kutime renkontig\u0302as c\u0302iumarde por praktiki la internacian lingvon, niaj koreaj gastoj ludis por ni pupteatraj\u0302on, bele prezentita per muziko kaj kanto. Post la spektaklo, dum konversacio ili klarigis kiel alta estas la nivelo de la sudkoreaj alternativaj lernejoj."}, {"text_idx": "#000005", "text": "Poste, Llui\u0301s invitis la grupon c\u0302eesti trejnadon de tradiciaj katalunaj homturoj, en kiuj niaj koreaj gastoj partoprenis aktive, surprize kaj kontente."}, {"text_idx": "#000006", "text": "Dum la g\u0302iso Song\u0302anta diris al mi, ke s\u0302i deziras reveni al Barcelono, c\u0302i-foje kun siaj gelernantoj."}, {"text_idx": "#000008", "text": "Obert: Dimecres de 17 a 19h"}, {"text_idx": "#000012", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]